**ประเด็นปัญหาตามระเบียบคณะกรรมการการเลือกตั้งว่าด้วยการเลือกตั้ง**

**สมาชิกสภาท้องถิ่นหรือผู้บริหารท้องถิ่น พ.ศ. ๒๕๖๒**

**กรณีที่เกี่ยวข้องกับค่าใช้จ่ายในการเลือกตั้ง**

| **ข้อกฎหมาย** | **สภาพปัญหา** | **ข้อเสนอแนะ** |
| --- | --- | --- |
| ข้อ ๑๑๙ เมื่อจะมีการเลือกตั้งสมาชิกสภาท้องถิ่นหรือผู้บริหารท้องถิ่นขององค์กรปกครองส่วนท้องถิ่นประเภทใดแล้ว ให้ผู้อำนวยการการเลือกตั้งประจำจังหวัดประกาศกำหนดจำนวนเงินค่าใช้จ่ายในการเลือกตั้งของผู้สมัครก่อนประกาศให้มีการเลือกตั้งตามแบบ ส.ถ./ผ.ถ. ๑/๑๒ และคำนึงถึงหลักเกณฑ์ดังต่อไปนี้  (๑) ขนาดพื้นที่ และลักษณะทางภูมิศาสตร์ขององค์กรปกครองส่วนท้องถิ่น  (๒) จำนวนผู้มีสิทธิเลือกตั้ง  (๓) จำนวนหน่วยเลือกตั้ง  (๔) ดัชนีราคาผู้บริโภคตามประกาศของกระทรวงพาณิชย์  เพื่อประโยชน์ในการกำหนดจำนวนเงินค่าใช้จ่ายตามวรรคหนึ่ง ให้ผู้อำนวยการการเลือกตั้งประจำจังหวัดแต่งตั้งคณะอนุกรรมการไม่เกินจำนวนเจ็ดคน ซึ่งประกอบไปด้วยผู้อำนวยการการเลือกตั้งประจำจังหวัดเป็นประธาน ปลัดจังหวัดหรือผู้แทน พาณิชย์จังหวัดหรือผู้แทน ท้องถิ่นจังหวัดหรือผู้แทน ผู้แทนหัวหน้าพนักงานส่วนท้องถิ่นแต่ละประเภทขององค์กรปกครองส่วนท้องถิ่น และบุคคลอื่นที่ประธานอนุกรรมการเห็นสมควรเป็นอนุกรรมการ โดยให้พนักงานของสำนักงานที่ผู้อำนวยการการเลือกตั้งประจำจังหวัดมอบหมายเป็นเลขานุการ เพื่อพิจารณาให้ความเห็น  สำหรับกรุงเทพมหานคร ให้มีคณะอนุกรรมการตามวรรคสองไม่เกินจำนวนเจ็ดคน ซึ่งประกอบไปด้วย ผู้อำนวยการการเลือกตั้งประจำกรุงเทพมหานครเป็นประธาน ผู้แทนสำนักงานปลัดกระทรวงมหาดไทย ผู้แทนสำนักงานปกครองและทะเบียนกรุงเทพมหานคร ผู้แทนกระทรวงพาณิชย์ ผู้แทนสำนักการคลังกรุงเทพมหานคร และบุคคลอื่นที่ประธานอนุกรรมการเห็นสมควรเป็นอนุกรรมการ โดยให้พนักงานของสำนักงาน ที่ผู้อำนวยการการเลือกตั้งประจำกรุงเทพมหานครมอบหมายเป็นเลขานุการ เพื่อพิจารณาให้ความเห็น  สำหรับเบี้ยประชุมคณะอนุกรรมการตามวรรคสองและวรรคสาม ให้เป็นไปตามระเบียบคณะกรรมการการเลือกตั้งว่าด้วยเบี้ยประชุมกรรมการ อนุกรรมการ หรือผู้ทำงาน  ทั้งนี้ วิธีการในการคำนวณค่าใช้จ่ายในการเลือกตั้งของผู้สมัคร  ให้เป็นไปตามที่เลขาธิการคณะกรรมการการเลือกตั้งกำหนดโดยความเห็นชอบของคณะกรรมการการเลือกตั้ง |  |  |
| ข้อ ๑๒๐  ผู้สมัครแต่ละคนต้องใช้จ่ายในการเลือกตั้งแต่ละครั้งไม่เกินจำนวนเงินที่ผู้อำนวยการการเลือกตั้งประจำจังหวัดกำหนด จำนวนเงินค่าใช้จ่ายดังกล่าวให้รวมถึงบรรดาเงินที่บุคคลอื่นได้จ่ายหรือรับว่าจะจ่ายแทน และทรัพย์สินที่บุคคลอื่นได้นำมาให้ใช้หรือยกให้โดยไม่คิดค่าตอบแทน ทั้งนี้ เพื่อประโยชน์ในการหาเสียงเลือกตั้ง ของผู้สมัครโดยผู้สมัครรับรู้หรือยินยอม ในกรณีที่นำทรัพย์สินมาให้ใช้ ให้คำนวณตามอัตราค่าเช่าหรือค่าตอบแทนตามปกติในท้องที่นั้น  ในกรณีที่องค์กรปกครองส่วนท้องถิ่นใดประกาศให้มีการเลือกตั้งและมีพฤติการณ์พิเศษต้องขยายระยะเวลาการจัดการเลือกตั้งออกไป ให้ผู้อำนวยการการเลือกตั้งประจำจังหวัดประกาศขยายจำนวนเงินค่าใช้จ่ายตามสัดส่วนจำนวนวันที่เพิ่มขึ้น  กรณีที่มีการจัดให้มีการเลือกตั้งใหม่ ก่อนประกาศผลการเลือกตั้งและไม่ต้องดำเนินการรับสมัครรับเลือกตั้งใหม่ผู้สมัครแต่ละคนจะต้องใช้จ่ายในการเลือกตั้งใหม่ได้ไม่เกินหนึ่งในสามของจำนวนเงินตามวรรคหนึ่ง  กรณีที่มีการจัดให้มีการเลือกตั้งใหม่ก่อนประกาศผลการเลือกตั้งและมีการรับสมัครรับเลือกตั้งใหม่ ผู้สมัครแต่ละคนจะต้องใช้จ่ายในการเลือกตั้งใหม่ได้ไม่เกินกึ่งหนึ่งของจำนวนเงินตามวรรคหนึ่ง |  |  |
| ข้อ ๑๒๑ เมื่อผู้อำนวยการการเลือกตั้งประจำจังหวัดออกประกาศกำหนดจำนวนเงินค่าใช้จ่ายในการเลือกตั้งของผู้สมัครตามแบบ ส.ถ./ผ.ถ.  ๑/๑๒ แล้ว ให้ปิดประกาศไว้ ณ ศาลากลางจังหวัด สำนักงานคณะกรรมการการเลือกตั้งประจำจังหวัด ที่ว่าการอำเภอและที่ทำการองค์กรปกครองส่วนท้องถิ่นที่มีการเลือกตั้งอย่างน้อยแห่งละหนึ่งชุดภายในสามวันนับแต่วันที่ออกประกาศกำหนดจำนวนเงินค่าใช้จ่ายในการเลือกตั้ง |  |  |
| ข้อ ๑๒๒ ให้ผู้สมัครจัดทำบัญชีรายรับและรายจ่ายในการเลือกตั้งตามแบบ ส.ถ./ผ.ถ. ๑/๑๓ (ก) - ส.ถ./ผ.ถ. ๑/๑๓ (ช) |  |  |
| ข้อ ๑๒๓ ในการจัดทำบัญชี ให้บันทึกรายการรายรับและรายจ่ายตามที่เกิดขึ้นจริงภายในระยะเวลาที่กำหนดตามมาตรา ๖๑ แห่งพระราชบัญญัติการเลือกตั้งสมาชิกสภาท้องถิ่นหรือผู้บริหารท้องถิ่น พ.ศ. ๒๕๖๒ โดยทุกรายการจะต้องมีเอกสารหลักฐานประกอบการบันทึกบัญชี  กรณีเอกสารหลักฐานประกอบการบันทึกบัญชีที่เป็นใบรับเงิน/ทรัพย์สินตามแบบ ส.ถ./ผ.ถ. ๑/๑๓ (จ) อย่างน้อยต้องมีรายการดังนี้ วัน เดือน ปี ชื่อตัว ชื่อสกุล ที่อยู่ของผู้ให้เงินหรือทรัพย์สิน และผู้รับเงินหรือทรัพย์สิน รายละเอียดการรับเงินหรือทรัพย์สิน จำนวนเงิน และลายมือชื่อของผู้ให้เงินหรือทรัพย์สินและผู้รับเงินหรือทรัพย์สิน  กรณีเอกสารหลักฐานประกอบการบันทึกบัญชีที่เป็นใบเสร็จรับเงิน หรือใบสำคัญรับเงิน ตามแบบ ส.ถ./ผ.ถ. ๑/๑๓ (ฉ) หรือเอกสารหลักฐานแห่งหนี้ อย่างน้อยต้องมีรายการดังนี้ วัน เดือน ปี ชื่อตัว ชื่อสกุล ที่อยู่ของผู้รับเงิน รายการรับเงิน จำนวนเงินและลายมือชื่อของผู้รับเงินและผู้จ่ายเงิน  กรณีเอกสารหลักฐานประกอบการบันทึกบัญชีที่เป็นใบรับรองการจ่ายเงิน ตามแบบ ส.ถ./ผ.ถ. ๑/๑๓ (ช) อย่างน้อยต้องมีรายการดังนี้ วัน เดือน ปี ชื่อตัว ชื่อสกุล ที่อยู่ของผู้จ่ายเงิน รายการจ่ายเงิน จำนวนเงิน และลายมือชื่อของผู้จ่ายเงิน |  |  |
| ข้อ ๑๒๔ ภายในเก้าสิบวันนับจากวันเลือกตั้ง ให้ผู้สมัครแต่ละคนยื่นบัญชีรายรับและรายจ่ายในการเลือกตั้ง พร้อมทั้งหลักฐานที่เกี่ยวข้องให้ถูกต้องครบถ้วนตามความเป็นจริงด้วยตนเอง หรือมอบอำนาจเป็นหนังสือให้ผู้อื่นยื่นแทนต่อผู้อำนวยการการเลือกตั้งประจำจังหวัด หรืออาจยื่นด้วยวิธีการอื่นตามที่เลขาธิการคณะกรรมการการเลือกตั้งกำหนดก็ได้ |  |  |
| ข้อ ๑๒๕ เมื่อผู้อำนวยการการเลือกตั้งประจำจังหวัดได้รับบัญชีรายรับและรายจ่ายในการเลือกตั้งตามข้อ ๑๒๔ แล้วให้จัดทำประกาศบัญชีรายรับและรายจ่ายในการเลือกตั้งของผู้สมัครแต่ละคนตามแบบ ส.ถ./ผ.ถ. ๑/๑๓ และให้ปิดประกาศ ณ สำนักงานคณะกรรมการการเลือกตั้งประจำจังหวัด  ที่ทำการองค์กรปกครองส่วนท้องถิ่นที่มีการเลือกตั้ง และที่อื่นที่เห็นสมควร ภายในสิบห้าวันนับแต่วันที่ครบกำหนดยื่นบัญชีรายรับและรายจ่ายในการเลือกตั้ง และเก็บไว้เป็นหลักฐาน ณ สำนักงานคณะกรรมการการเลือกตั้งประจำจังหวัดหนึ่งชุด |  |  |
| ข้อ ๑๒๖ กรณีที่ผู้สมัครยื่นบัญชีรายรับและรายจ่ายในการเลือกตั้งไม่ถูกต้องครบถ้วน หรือมีเหตุอันควรสงสัยหรือได้รับแจ้งโดยมีหลักฐานอันสมควรว่าผู้สมัครผู้ใดใช้จ่ายในการเลือกตั้งเกินจำนวนเงินที่ผู้อำนวยการการเลือกตั้งประจำจังหวัดประกาศกำหนด ให้ผู้อำนวยการการเลือกตั้งประจำจังหวัดสอบหาข้อเท็จจริง โดยอาจมอบหมายให้พนักงานของสำนักงานคณะกรรมการการเลือกตั้งประจำจังหวัดคนใดคนหนึ่งหรือหลายคนทำการสอบหาข้อเท็จจริงให้แล้วเสร็จภายในหนึ่งร้อยยี่สิบวันนับแต่วันที่ครบกำหนด ยื่นบัญชีรายรับและรายจ่ายในการเลือกตั้ง หรือภายในหนึ่งร้อยแปดสิบวันนับแต่วันที่มีเหตุอันควรสงสัยหรือได้รับแจ้งแล้วแต่กรณี |  |  |

ทั้งนี้ หากสำนักงานคณะกรรมการการเลือกตั้งประจำจังหวัดและกรุงเทพมหานคร มีข้อเสนอแนะเพิ่มเติมที่เกี่ยวข้องกับระเบียบคณะกรรมการการเลือกตั้งฉบับนี้ สามารถเพิ่มเติมได้ท้ายตารางนี้

| **ข้อกฎหมาย** | **สภาพปัญหา** | **ข้อเสนอแนะ** |
| --- | --- | --- |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |